Фирмата "Бяла мечта" е основана в началото на 2016 г. и съсредоточава дейността си върху направата на натурални сапуни и естествени шампоани без химически добавки. Всички наши продукти са ръчно изработени от естествени масла и не съдържат консерванти, оцветители и ароматизатори.

Процесът на създаване е изцяло издържан според европейските изисквания и стандарти за качество. Рецептите са проверени и одобрени от Европейската комисия за качество на продуктите. Ние влагаме много старание, творчество и любов в ръчната изработка на всеки от нашите напълно естествени продукти, които изпълняват безпогрешно своите функции, като същевременно даряват здраве в дългосрочен план.

Преди няколко години Красимира Донова се увлича по здравословния начин на живот и скоро разбира, че съвременните сапуни и шампоани, с които изобилстват магазините, не са нейният избор. На нашия пазар обаче било трудно да намери чисти от химически добавки продукти от този род и така се родила идеята да създаде „Бяла мечта“.

„Използвайки такива продукти установих, че кожата става по- здрава и устойчива на външни влияния, а косата е мека, обемна и не се омазнява бързо“, разказва Красимира. „Разбрах, че мога да бъда полезна и на други, като създам и предложа на други ценители бутикова серия от ръчно изработени натурални продукти“.

Не се колебайте да ни потърсите за всякакви въпроси, свързани с нашите продукти. Страницата ни във фейсбук се обновява редовно с последната информация около „Бяла мечта“ и там ще се постараем да отговорим на съобщението ви възможно най-бързо.

В делничен ден сме на ваше разположение и на посочения телефон.